Louisa May Alcott, namundag kan Nobyembre 29, 1832 sa Germantown, na ngunyan parte na kan Philadelphia, Pennsylvania, sa ika-33 anyos na edad kan saiyang ama. Aki siya kan sarong trasendentalista asin paratukdo na si Amos Bronson Alcott asin sarong sosyal worker na si Abby May, siya panduwa sa apat na babaying aki: Anna Bronson Alcott, pinakamatua, Elizabeth Sewall Alcott asin Abigail May Alcott and duwang sunod niyang mga tugang. An saindang pamilya naglipat sa Boston kan 1834, kun saen ang saiyang ama nagtindog nin eksperimental na eskwelahan asin nagsali sa Transcendental Club kaiba sina Ralph Waldo Emerson asin Henry David Thoreau. An mga opinyon ni Bronson Alcott sa edukasyon asin an saiyang mga maiisog na pagtubod sa pagpadakula nin aki, kasabay an saiyang problemang mental ang nakatabang sa paghubog kan pagiisip ni Louisa na magibo nin mga perpektong bagay asin magi man na sarong transendentalista. An pagaprobar kan saiyang ama sa saiyang maiisog asin independenteng pag-iisip, asin ang kakulangan kani sa pagutob kan pangangaipo kan pamilya an nagkwasa nin problema sa pagitan kan saiyang ama laban sa saiyang ina asin mga tugang.